CELEX: 31981R1578
Language: el
Date: 1981-06-12 00:00:00
Title: Κανονισμός (ΕΟΚ) αριθ. 1578/81 τής Επιτροπής τής 12ης Ιουνίου 1981 περί θεσπίσεως μεταβατικών μέτρων γιά τίς αγορές παρεμβάσεως βοείου κρέατος στήν Ελλάδα

Avis juridique important

|

31981R1578

Κανονισμός (ΕΟΚ) αριθ. 1578/81 τής Επιτροπής τής 12ης Ιουνίου 1981 περί θεσπίσεως μεταβατικών μέτρων γιά τίς αγορές παρεμβάσεως βοείου κρέατος στήν Ελλάδα  

Επίσημη Εφημερίδα αριθ. L 154 της 13/06/1981 σ. 0034

*****ΚΑΝΟΝΙΣΜΟΣ (ΕΟΚ) αριθ. 1578/81 ΤΗΣ ΕΠΙΤΡΟΠΗΣ  της 12ης Ιουνίου 1981  περί θεσπίσεως μεταβατικών μέτρων για τις αγορές παρεμβάσεως βοείου κρέατος στην Ελλάδα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος, και ιδίως το άρθρο 73 παράγραφος 1,  Εκτιμώντας:  ότι ο κανονισμός (ΕΟΚ) αριθ. 805/68 του Συμβουλίου (1), όπως τροποποιήθηκε τελευταία από την πράξη προσχωρήσεως της Ελλάδος, προβλέπει ότι οι τιμές αγοράς βοείων κρεάτων από τους οργανισμούς παρεμβάσεως καθορίζονται πολλαπλασιάζοντας την τιμή παρεμβάσεως με συντελεστή που υπολογίζεται βάσει στοιχείων που διαπιστώνονται στις αντιπροσωπευτικές αγορές των Κρατών μελών κατά τη διάρκεια ορισμένης περιόδου·  ότι η Ελλάς προσχώρησε στην Κοινότητα την 1η Ιανουαρίου 1981· ότι η περίοδος διαπιστώσεως των τιμών του βοείου κρέατος στις αντιπροσωπευτικές αγορές είναι πολύ σύντομη για τον καθορισμό των συντελεστών που προβλέπονται στο άρθρο 6 του κανονισμού (ΕΟΚ) αριθ. 805/68· ότι ενδείκνυται, συνεπώς, να παραταθεί η ισχύς της παρεκκλίσεως που προβλέπεται από τον κανονισμό (ΕΟΚ) αριθ. 1177/81 της Επιτροπής (2)·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση του άρθρου 6 παράγραφος 1 και 2 του κανονισμού (ΕΟΚ) αριθ. 805/68, οι συντελεστές και οι τιμές που προβλέπονται εκεί δεν καθορίζονται για την Ελλάδα μέχρι τις 16 Αυγούστου 1981.  Άρθρο 2  Ο παρών κανονισμός αρχίζει να ισχύει την 15η Ιουνίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Ιουνίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 120 της 1. 5. 1981, σ. 81.